जयपुर से श्रीमहावीरजी पहुंची धर्म प्रभावना यात्रा
बैंडबाजे के साथ निकली कलशयात्रा
भास्कर न्यूज | श्रीमहावीरजी
अतिशयक्षेत्र श्रीमहावीरजी में बुधवार की शाम जैन मुनि प्रमाण सागर विराट सागर का ससंघ मंगल प्रवेश हुआ। जयपुर से श्रीमहावीरजी पहुंची धर्म प्रभावना यात्रा से क्षेत्र का माहौल धर्ममय हो गया। यात्रा में शामिल जैन धर्मावलंबियों ने भगवान महावीर के दर्शन कर खुशहाली की कामना की।
अतिशय क्षेत्र के कार्यवाहक प्रबंधक नेमीकुमार पाटनी ने बताया कि बुधवार को मुनि प्रमाण सागर मुनि विराट सागर का श्रीमहावीरजी में मंगल प्रवेश हुआ। मुनियों के सानिध्य में जयपुर के रामलीला मैदान से 23 दिसंबर को धर्म प्रभावना यात्रा श्रीमहावीरजी के लिए रवाना हुई। चांदी के रथ में विराजमान भगवान महावीर की झांकी के साथ बुधवार को जैन समाज के लोग बैंडबाजों के लवाजमे के साथ श्रीमहावीरजी पहुंचे। कटले के मुख्य प्रवेश द्वार पर अतिशय क्षेत्र कमेटी के अध्यक्ष नरेन्द्र मोहन कासलीवाल, मानद मंत्री महेन्द्र कुमार पाटनी, उपाध्यक्ष नरेन्द्र कुमार, पूर्व अध्यक्ष एनके सेठी, सदस्य सुभाषचंद जैन, उमरावल संधी, विवेक काला, भारत जैन आदि ने दोनों मुनियों का पाद प्रच्छालन कर संयुक्त रूप से आरती उतारी। इसके बाद मुनि प्रमाण सागर विराट सागर ने मुख्य मंदिर में पहुंचकर भगवान महावीर की प्रतिमा के दर्शन कर वंदना की। इसके बाद सांस्कृतिक मंच पर स्थित पांडाल में मुनि श्री ने शंकाका समाधान विषय पर धर्मसभा को संबोधित किया। इससे पूर्व मुनियों की अगुवानी में कैमला गांव से श्रीमहावीरजी तक जुलूस निकाला गया, जिसमें महिलाएं मंगल कलशों के साथ शामिल हुईं। जुलूस में घोडियों ने आकर्षक नृत्य किया। देवनारायण मंदिर के पास गुर्जर समाज के पंच-पटेलों ने मुनियों का आशीर्वाद लिया।
श्रीमहावीरजी. जयपुरसे आए जैन समाज की यात्रा में शामिल लोग दूसरी तरफ यात्रा मे शामिल भक्तों का हुजूम।
टोडाभीम. श्रीमद्भागवतकथा के शुभारंभ निकाली गई कलशयात्रा
hin_Deva hin_Deva mai_Deva hin_Deva hin_Deva hin_Deva hin_Deva